Суарес Наваро спря Веснина в Доха, Остапенко също е на 1/2-финал : TennisKafe
Суарес Наваро спря Веснина в Доха, Остапенко също е на 1/2-финал
Други февруари 25, 2016 18:53 от TennisKafe.com
Qatar Total Open 2016, четвъртфинали
Карла Суарес Наваро – Елена Веснина 6-3 7-6(3)
Карла Суарес Наваро сложи край на невероятната серия в Доха на Елена Веснина, след като в четвъртфинална среща я победи с 6-3 7-6(3). Все пак световната №118 може да е повече от доволна, записвайки победи над втората поставена Симона Халеп и бившата №1 Каролине Визняцки. С успеха испанката си гарантира завръщане в Топ 10 на ранглистата и продължава със стабилното си представяне от началото на сезона – за втори път е на полуфинал на турнир от категория Premier на WTA след в Бризбън, а в Мелбърн пък стигна четвъртфинал.
Мачът започна с размяна на ранни пробиви, но испанката поведе с пробив за 4-2, удържа аванса си до края и спечели сета. Поставената под №8 поведе с пробив за 2-1, след което затвърди, но Веснина изравни за 3-3, а след това спечели подаването на опонентката си за 5-4. Суарес Наваро върна пробива и в крайна сметка се стигна до тайбрек, който Суарес Наваро спечели със 7-3 точки. На полуфинал тя ще играе с Агнешка Радванска или Роберта Винчи.
Йелена Остапенко – Джън Сайсай
Йелена Остапенко се наложи над Джън Сайсай с 6-4 6-3 и се класира за полуфиналите на Qatar Total Open 2016, където ще играе с Гарбине Мугуруса или Андреа Петкович. Така латвийката стана третата 18-годишна тенисистка, достигнала до полуфиналната фаза на турнир на WTA през 2016-а, а пък приказката на световната №72, която отстрани последователно шампионката от Australian Open Анджелик Кербер и талантливата канадка Южени Бушар, приключи.
Тагове: Qatar Total Open, Джън Сайсай, елена веснина, Йелена Остапенко, карла суарес наваро
8 седмици наказание за Кирьос. Редуцират го, ако посещава психолог
октомври 17, 2016 12:02 pm
Чилич победи Ферер и достигна до втория си финал през сезона
май 20, 2016 3:40 pm
Григор тренира с Рафа Надал (видео)
август 25, 2017 10:31 pm